BOSNA I HERCEGOVINA         
REPUBLIKA SRPSKA 

OSNOVNI SUD U BIJELJINI 

Broj: 80 0 Pr 159466 24 Pr 

Bijeljina, 12.12.2024. godine

Osnovni sud u Bijeljini po sudiji Dragoljubu Đuriću, uz sudjelovanje Božić Dragice kao zapisničara, u prekršajnom postupku protiv okrivljenog R.Z. sina ... iz V.-naselje G., zbog prekršaja iz člana 44. stav 4.  i 184.  Zakona o osnovama bezbjednosti saobraćaja na putevima u Bosni i Hercegovini („Službeni glasnik BiH“, broj: 6/06,75/06,44/07,84/09,48/10 18/13,8/17,89/17, 9/18 i 46/23), nakon usmenog i javnog  pretresa održanog 11.09.2024.godine i dana  12.12.2024. godine u prisustvu M.B. i T.R. – predstavnika Policijske stanice  za obradu prekršaja B.1., kao  izdavaoca prekršajnih naloga i okrivljenog te njegovog branioca-advokata P.Z. iz B., na osnovu člana 110, 111,180. tačka 5. i 199. tačka 2) Zakona o prekršajima Republike Srpske („Službeni glasnik Republike Srpske“ broj: 63/14,110/16,100/17 i 90/23), dana  12.12.2024.  godine, d o n o s i 
RJEŠENJE
 Okrivljeni:  R.Z. sin ..., rođen ... godine u V.1., nastanjen u V., naselje G., SSS, razveden, otac troje djece,srednjeg imovnog stanja, zaposlen, prekršajno kažnjavan, državljanin  RS BiH, JMBG ...
na osnovu člana 199. tačka 2) Zakona o prekršajima Republike Srpske
OSLOBAĐA 
SE  ODGOVORNOSTI
Da je na  magistralnom putu M-1 104 (P.), upravljao u saobraćaju na putu vozilom registarskih oznaka ... te se  dana 25.08.2023. godine u 00:15  te se kretao brzinom od 74 km/h, mada je prema vidno postavljenom saobraćajnom znaku maksimalna dozvoljena brzina kretanja bila 60 km/h-dakle kretao se brzinom koja je za 10 do 20 km/h veća od dozvoljene,  dana 25.08.2023. godine u 00:20 časova kretao brzinom od  81 km/h, mada je prema vidno postavljenom saobraćajnom znaku maksimalna dozvoljena brzina kretanja bila 60 km/h-dakle kretao se brzinom koja je za 20 do 30 km/h veća od dozvoljene i dana 25.08.2023.godine u 11:09 časova kretao brzinom od 78 km/h, mada je prema vidno postavljenom saobraćajnom znaku maksimalna dozvoljena brzina kretanja bila 60 km/h– dakle kretao se brzinom koja je za više od 10 do 20 km/h veća od maksimalno dozvoljene, čime bi  FORMDROPDOWN 
 prekršaj u produženom trajanju iz člana 44. stav 4. Zakona o osnovama bezbjednosti saobraćaja na putevima u BiH („Službeni glasnik BiH“, broj: 6/06,75/06,44/07,84/09,48/10 18/13,8/17,89/17 ,9/18 i 46/23),  jer nije dokazano da je  počinio prekršaj koji mu se stavlja na teret .
Na osnovu člana 180. tačka 5. Zakona o prekršajima Republike Srpske obustavlja se prekršajni postupak protiv okrivljenog u dijelu koji se odnosi na prekršaj iz člana 184. ZOOBS-a na putevima u BiH a obzirom da je predstavnik ovlaštenog organa na usmenom pretresu odustao od prekršajnog naloga u cijelu koji se odnosi na pomenuti prekršaj.

Troškovi prekršajnog postupka na osnovu člana 97. stav 1. i 100. stav 1. te člana 96. stav 2. tačka e) Zakona o krivičnom postupku Republike Srpske  („Službeni glasnik Republike Srpske“, broj: 53/12, 91/17, 66/18 i 15/21) a u vezi sa članom 105 stav 3.  Zakona o prekršajima Republike Srpske („Službeni glasnik Republike Srpske“ broj: 63/14,110/16,100/17 i 90/23),  padaju na teret budžeta.
O b r a z l o ž e n j e
Policijska stanica za obradu prekršaja B.1.  prekršajnim nalogom  broj: ...  od 29.01.2024.godine, broj ... od 31.01.2024.godine i broj ... od 01.02.2024.godine, pokrenula je prekršajni postupak protiv okrivljenog R.Z. sina ... iz V., zbog prekršaja navedenog u izreci ovog rješenja.
Okrivljeni je  u propisanom roku tj. dana 26.02.2024. godine zatražio sudsko odlučivanje o pomenutim prekršajnim nalozima. 

Postupajući po zahtjevu okrivljenog, a nakon što je procesnim rješenjem gornji broj od 03.04.2024.godine  spoijo prekršajne postupke protiv okrivljenog u jedinstven prekršajni postupak gornji broj, dana  11.09.2024. godine i 12.12.2024.godine godine održao usmeni i javni pretres na kome je predstavnik izdavaoca prekršajnih naloga ostao pri prekršajnim nalozima. 

Na pomenutom usmenom pretresu okrivljeni je  negirao odgovornost za prekršaj koji mu se stavlja na teret. U odbrani je pored ostalog putem branioca izjavio da je u vrijeme načinjenja prekršaja bio u K. te da je vozilom upravljala njegova tadašnja supruga K.E.R.
.
Obzirom na prednje na prijedlog predstavnika ovlaštenog organa izvedeni su materijalni dokazi tj. uvid u tri fotografije snimljene stacionarnim radarskim sistemom  tipa  spotter i certifikat o verifikaciji mjerila  Republičkog zavoda za standardizaciju i metrologiju broj 18/1.11/393-23-13/23 od 20.03.2023.godine,  dopise Policijske stanice za obradu prekršaja broj 01/2-1-1519/24 od 12.02.2024.godine, broj 01/2-1-1520/24 od 12.02.2024.godine, i broj 01/2-1-1903/24 od 19.02.2024.godine, te protokol o regulisanju međusobnih odnosa  okrivljenog i njegove bivše supruge zaključen 21.09.2023.godine a takođe u svojstvu svjedoka a na prijedlog odbrane saslušana je K.E.R. a. 
Analizom izvedenih dokaza  kako pojedinačno tako i u međusobnoj vezi  te u odnosu na navode optužbe i odbrane ovaj sud je utvrdio da u postupku nije dokazano da je okrivljeni van svake razumne sumnje počinio prekršaj iz člana 44. stav 4. Zakona o osnovama bezbjednosti saobraćaja na putevima u BiH,  koji mu se stavljaju na teret a radi sledećih razloga.

Naime saslušani svjedok K.E.R. je u svom iskazu datom na usmenom pretresu izjavila da se ne može izjasniti ko je navedenim putničkim motornim vozilom upravljao u saobraćaju na putu u mjesecu avgustu 2023.godine. Takođe se nije mogla izjasniti da je okrivljeni bio u K. dana 25.08.2023.godine te da ona nezna da li je taj dan upravljala vozilom.

Obzirom na prednje tj. da je okrivljeni negirao činjenje predmetnog prekršaja, da saslušani  svjedok nije potvrdio da je on kritičnih prilika navedenih u prekršajnim nalozima upravljao u saobraćaju na putu predmetnim putničkim motornim vozilom niti se identitet vozača mogao utvrditi na osnovu izvedenih materijalnih dokaza te da ovlašteni organ, na kome je shodno članu 164. stav 7. Zakona o prekršajima Republike Srpske teret dokazivanja, nije imao novih prijedloga za izvođenje dokaza koji bi eventualno sa sigurnošću upućivali na to da je okrivljeni počinio radnje koje mu se stavljaju na teret, ovaj sud je  primjenom preuzetog načela In dubio pro reo (Član 3. ZKP-a) utvrdio da u postupku nije van svake razumne sumnje dokazano da je okrivljeni počinio predmetni prekršaj te ga je na osnovu člana 199. tačka 2. Zakona o prekršajima Republike Srpske oslobodio odgovornosti.
Sud je na osnovu člana 180. tačka 5. Zakona o prekršajima Republike Srpske obustavio prekršjani postupak protiv okrivljenog u odnosu na prekršaj iz člana 184. ZOOBS-a na puteivma u BiH a obzirom da je predstavnik ovlaštenog organa na usmenom pretresu odustao od prekršajnog naloga u dijelu koji se odnosi na pomenuti prekršaj jer je u međuvremenu utvrđeno da isti ima položen vozački ispit a o čemu je kao dokaz na uvid dao vozačku dozvolu broj ..... izdatu u K.

Sud je na osnovu  člana 97. stav 1. i člana  100. stav 1. a u vezi sa članom 96. stav 2. tačka e) Zakona o krivičnom postupku Republike Srpske  („Službeni glasnik Republike Srpske“, broj: 53/12,91/17, 66/18 i 15/21), a u vezi sa članom 105. stav 3. Zakona o prekršajima Republike Srpske, odlučio da troškovi prekršajnog postupka padaju na teret budžeta a obzirom da je okrivljeni oslobođen odgovornosti.

POUKA O PRAVNOM LIJEKU:
Protiv ovog rješenja može se izjaviti žalba Okružnom sudu u Bijeljini u roku od 8 (osam) dana od dana prijema rješenja. Žalba se dostavlja u dvije kopije i podnosi se putem ovog suda.
                                                                                                                 Sudija         

                                                                                                                       Dragoljub Đurić,s.r.

